ยอมรับกันซื่อๆว่า เจ้าของร้านคือเพื่อนเก่าสมัยม.ปลาย บังเอิญเห็นเพื่อนเปิด ก็เลยเออวะ ช่วยอุดหนุนดีกว่า แต่ด้วยความไม่แน่ใจ เราก็ต้องหาทางหนีทีไล่ สั่งเค้กกลับบ้าน เผื่อไม่เวิร์ค เราก็เนียนๆหายไป ไม่ต้องเผชิญหน้า 

แต่ปรากฎว่า เฮ้ย ดี เฮ้ย ต้องกลับมาอีก เฮ้ย ต้องมีการสั่งทำรอบสองรอบสาม

นับเป็นเค้กมะพร้าวที่ดีที่สุดตั้งแต่เคยกินมาเลย รสละมุน ไม่หวานมาก ครีมสด มะพร้าวอ่อน

ก่อนหน้ามีเคยสั่ง strawberry shortcake ไปรอบนึง ก็ใช้ได้ รู้เลยว่าใช้ของคุณภาพดีจริง

แต่เค้กมะพร้าวคือที่หนึ่ง ซื้อไปให้ใครก็ติดอกติดใจ เสียแต่ว่า ทางมาร้านยากไปนิด 

อ่อ อีกอันที่ดีคือ เมอแรง ...มาแรงมากจ้ะ ไม่หวาน ไม่แป้งๆ ไม่ฝาดคอ ปกติไม่ค่อยชอบกินเมอแรง แต่ก็ยอมให้เจ้านี้

ปล. ร้านนี้ขายอาหารด้วยนะ แต่ยังไม่เคยลองกิน ไว้คราวไหนแวะไปสั่งเค้กอีก จะลองซะหน่อย